pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รปอ.ณัฏฐิญาฯ ชี้แนะแนวทางการให้กู้คู่ความรู้กับ SME D Bank พร้อมเชื่อมโยงฐานข้อมูล I-industry ส่งต่อและขยายฐานการพัฒนาผู้ประกอบการร่วมกัน
วันศุกร์ที่ 31 มีนาคม 2566
31/03/2566
รปอ.ณัฏฐิญาฯ ชี้แนะแนวทางการให้กู้คู่ความรู้กับ SME D Bank พร้อมเชื่อมโยงฐานข้อมูล I-industry ส่งต่อและขยายฐานการพัฒนาผู้ประกอบการร่วมกัน
รปอ.ณัฏฐิญาฯ ชี้แนะแนวทางการให้กู้คู่ความรู้กับ SME D Bank พร้อมเชื่อมโยงฐานข้อมูล I-industry ส่งต่อและขยายฐานการพัฒนาผู้ประกอบการร่วมกัน
เมื่อวันที่ 30 มีนาคม 2566 นางสาวณัฏฐิญา เนตยสุภา รองปลัดกระทรวงอุตสาหกรรม เป็นประธานรับฟังการนําเสนอการดําเนินงานของธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) โดยมี นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) พร้อมเจ้าหน้าที่ ธพว. เข้าร่วมการประชุม ณ ห้องประชุม อก. 2 ชั้น 3 อาคารสํานักงานปลัดกระทรวงอุตสาหกรรม
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) ให้บริการทางการเงินกับผู้ประกอบการธุรกิจขนาดกลางและขนาดย่อม (SMEs) รวมถึงธุรกิจรายย่อย (Micro) โดยเน้นการให้สินเชื่อ ควบคู่การส่งเสริมและพัฒนาความรู้ให้ผู้ประกอบการ โดย ธพว. มีภารกิจสําคัญที่มุ่งเน้นขับเคลื่อนให้บรรลุเป้าหมาย ประกอบด้วย การเพิ่มช่องทางการให้บริการผ่าน App เป๋าตัง โดยพัฒนาระบบ Mobile Banking ร่วมกับ ธ.กรุงไทย, การพัฒนาระบบงานธุรกิจหลัก (Core Banking System: CBS) และพัฒนาการให้บริการสินเชื่อ โดยปรับปรุง Credit Scoring ให้มีมาตรฐาน รวดเร็ว และสร้างความสะดวกให้แก่ลูกค้า, การบูรณาการความร่วมมือกับหน่วยงานพันธมิตร โดยเชื่อมโยงฐานข้อมูลผ่านระบบฐานข้อมูลกลางของกระทรวงอุตสาหกรรม (I-industry) นอกจากนี้ยังได้จัดทํา SME Development Platform เพื่อยกระดับศักยภาพผู้ประกอบการผ่านแพลทฟอร์มดิจิทัล
ทั้งนี้ รปอ. ได้แนะนําให้ ธพว. บูรณาการฐานข้อมูลผู้ประกอบการโดยเชื่อมโยงระบบฐานข้อมูลกลางของกระทรวงอุตสาหกรรม (I-industry) และมีการส่งต่อและบูรณาการทํางาน โดยเฉพาะกับกรมส่งเสริมอุตสาหกรรม (ดีพร้อม) และสํานักงานอุตสาหกรรมจังหวัด ซึ่งมีฐานข้อมูลผู้ประกอบการ SMEs ที่มีศักยภาพเป็นจํานวนมาก โดยเฉพาะในกลุ่มที่ได้รับการพัฒนาเป็นนักธุรกิจมาแล้ว อย่างเช่นผู้ประกอบการกลุ่มเกษตรอุตสาหกรรม รวมถึง ธพว. ควรมีการออกแบบผลิตภัณฑ์สินเชื่อที่หลากหลาย มีความน่าสนใจ และเหมาะสมกับผู้ประกอบการกลุ่มต่าง ๆ เพื่อสร้างทางเลือกและดึงดูดลูกค้าทั้งรายเก่าและรายใหม่ให้เข้ามาใช้บริการมากยิ่งขึ้น โดยอาจหาแนวทางการออกสินเชื่อร่วมกัน ระหว่าง ธพว. กับกองทุนพัฒนาเอสเอ็มอีตามแนวประชารัฐ ภายใต้กระทรวงอุตสาหกรรม เพื่อสร้างทางเลือกและความสะดวกให้กับผู้ประกอบการทั้งรายเล็กและรายใหญ่ ผ่านการยื่นขอกู้และพิจารณาสินเชื่อพร้อมกันในครั้งเดียว
รัฐบาลไทย-ข่าวทำเนียบรัฐบาล-ก.แรงงาน ดันผู้ประกอบการสปา สู่ธุรกิจ Wellness ประเดิมรุ่นแรกที่เชียงใหม่
วันศุกร์ที่ 31 มีนาคม 2566
ก.แรงงาน ดันผู้ประกอบการสปา สู่ธุรกิจ Wellness ประเดิมรุ่นแรกที่เชียงใหม่
นายบุญชอบ สุทธมนัสวงษ์ ปลัดกระทรวงแรงงาน มอบหมายให้นางสาวบุปผา เรืองสุด อธิบดีกรมพัฒนาฝีมือแรงงาน ลงพื้นที่จังหวัดเชียงใหม่ เยี่ยมชมฝึกการบริหารจัดการธุรกิจเวลเนส ยกระดับนักธุรกิจด้านสปา สู่การบริการด้านสุขภาพแบบองค์รวมให้ได้มาตรฐาน
รัฐบาลไทย-ข่าวทำเนียบรัฐบาล-นายกฯ มอบสารวันข้าราชการพลเรือน 1 เมษายน 2566 ย้ำข้าราชการที่ดีต้องดำรงไว้ซึ่งความซื่อสัตย์ สุจริต มีคุณธรรม จริยธรรม วางตัวเป็นกลาง ร่วมกันรักษาผลประโยชน์ของประชาชน
วันเสาร์ที่ 1 เมษายน 2566
01/04/2566
นายกฯ มอบสารวันข้าราชการพลเรือน 1 เมษายน 2566 ย้ําข้าราชการที่ดีต้องดํารงไว้ซึ่งความซื่อสัตย์ สุจริต มีคุณธรรม จริยธรรม วางตัวเป็นกลาง ร่วมกันรักษาผลประโยชน์ของประชาชน
นายกฯ มอบสารวันข้าราชการพลเรือน 1 เมษายน 2566 ย้ําข้าราชการที่ดีต้องดํารงไว้ซึ่งความซื่อสัตย์ สุจริต มีคุณธรรม จริยธรรม วางตัวเป็นกลาง ร่วมกันรักษาผลประโยชน์ของประชาชน สร้างความเจริญก้าวหน้าอย่างมั่นคงให้ประเทศชาติ
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและนายกรัฐมนตรีว่าการกระทรวงกลาโหม มอบสารเนื่องในโอกาสวันข้าราชการพลเรือน ประจําปี พ.ศ. 2566 วันที่ 1 เมษายน 2566 ดังนี้
นายกรัฐมนตรีกล่าวว่า ข้าราชการมีหน้าที่สําคัญในการ “บําบัดทุกข์ บํารุงสุข” ให้แก่ประชาชน ตลอดจนจัดทําและให้บริการสาธารณะอย่างเต็มกําลังความสามารถ มีความมุ่งมั่น เสียสละ ทุ่มเท และอุทิศตนด้วยจิตอาสา พร้อมทั้งนําความรู้ ความสามารถ และความเชี่ยวชาญด้านต่าง ๆ มาขับเคลื่อนและพัฒนาประเทศในทุกมิติร่วมกับทุกภาคส่วน ท่ามกลางการเปลี่ยนแปลงอย่างรวดเร็วในปัจจุบัน ทั้งด้านสังคม เศรษฐกิจ เทคโนโลยี และสิ่งแวดล้อม ข้าราชการมีความจําเป็นอย่างยิ่งที่จะต้องปรับกรอบแนวคิด (Mindset) และทักษะ (Skillset) ในการปฏิบัติงาน โดยจะต้องหมั่นฝึกฝนตนเองให้มีความรู้ ความสามารถ และมีคุณสมบัติที่พร้อมต่อการแก้ไขปัญหาและการทํางานเพื่อส่วนรวม เพื่อขับเคลื่อนภารกิจการบริหารราชการแผ่นดินของรัฐบาลให้เกิดผลสัมฤทธิ์และมีประสิทธิภาพสูงสุด สามารถตอบสนองความต้องการของประชาชนได้อย่างแท้จริง โดยข้าราชการที่ดีจะต้องดํารงไว้ซึ่งความซื่อสัตย์ สุจริต มีคุณธรรม จริยธรรม และวางตัวเป็นกลาง เพื่อรักษาเกียรติยศและศักดิ์ศรีของการเป็นข้าราชการไว้อย่างภาคภูมิ รวมทั้งร่วมกันรักษาผลประโยชน์ของประชาชนและสร้างความเจริญก้าวหน้าอย่างมั่นคงให้แก่ประเทศชาติ
นายกรัฐมนตรีกล่าวว่า เนื่องในโอกาสวันข้าราชการพลเรือน 1 เมษายน 2566 ขอส่งความระลึกถึงและความปรารถนาดีมายังข้าราชการพลเรือนทุกคนที่ปฏิบัติหน้าที่ด้วยความวิริยอุตสาหะเพื่อประโยชน์สุขของประชาชนและประเทศชาติอย่างดียิ่งเสมอมา และขอแสดงความยินดีกับข้าราชการพลเรือนทุกคนที่ได้รับรางวัลข้าราชการพลเรือนดีเด่น ประจําปี พ.ศ. 2565 อันน่าภาคภูมิใจนี้ โดยนายกรัฐมนตรีหวังเป็นอย่างยิ่งว่าความตั้งใจในการปฏิบัติหน้าที่ในฐานะข้าราชการ จะเป็นแบบอย่างที่ดีให้แก่ทั้งเพื่อนข้าราชการและผู้คนในสังคม ในการมุ่งมั่นปฏิบัติงาน เพื่อสร้างคุณภาพชีวิตความเป็นอยู่ที่ดีและความผาสุกให้แก่ประชาชนอย่างยั่งยืนสืบไป
ในตอนท้าย นายกรัฐมนตรีกล่าวอาราธนาคุณพระศรีรัตนตรัยและสิ่งศักดิ์สิทธิ์ทั้งหลายในสากล อีกทั้งพระบารมีของพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ได้โปรดดลบันดาลประทานพรให้ข้าราชการพลเรือนทุกคน พร้อมทั้งครอบครัว ประสบแต่ความสุข ความเจริญ มีสุขภาพกาย สุขภาพใจที่แข็งแรงสมบูรณ์ และสัมฤทธิผลในสิ่งที่พึงปรารถนาทุกประการ
รัฐบาลไทย-ข่าวทำเนียบรัฐบาล-ก.แรงงาน จับมือ ปปส. พัฒนาคุณภาพชีวิตแรงงาน สร้างความมั่นคงด้านอาชีพ
วันศุกร์ที่ 31 มีนาคม 2566
ก.แรงงาน จับมือ ปปส. พัฒนาคุณภาพชีวิตแรงงาน สร้างความมั่นคงด้านอาชีพ
ปลัดบุญชอบ มอบอธิบดีบุปผา เยือนเชียงใหม่  ร่วม ปปส.ภาค 5 พัฒนาทักษะ สร้างความมั่นคงด้านอาชีพ ป้องปรามปัญหายาเสพติด
รัฐบาลไทย-ข่าวทำเนียบรัฐบาล-แจ้งผู้ถูกรางวัล สลากกินแบ่งรัฐบาล ยกเลิกจ่ายเงินสด ตั้งแต่ 1 เม.ย.66 เป็นต้นไป เผย 3 วิธีรับเงินของผู้มีโชค
วันเสาร์ที่ 1 เมษายน 2566
01/04/2566
แจ้งผู้ถูกรางวัล สลากกินแบ่งรัฐบาล ยกเลิกจ่ายเงินสด ตั้งแต่ 1 เม.ย.66 เป็นต้นไป เผย 3 วิธีรับเงินของผู้มีโชค
แจ้งผู้ถูกรางวัล สลากกินแบ่งรัฐบาล ยกเลิกจ่ายเงินสด ตั้งแต่ 1 เม.ย.66 เป็นต้นไป เผย 3 วิธีรับเงินของผู้มีโชค
นที่ 1 เม.ย.66 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า สํานักงานสลากกินแบ่งรัฐบาล ได้แจ้งขอยกเลิกการให้บริการจ่ายเงินรางวัล เป็นเงินสด ตั้งแต่วันที่ 1 เม.ย.2566 เป็นต้นไป โดยผู้ถูกรางวัล สามารถเลือกรับเงินรางวัลได้ด้วยวิธี 1)การโอนเงินเข้าบัญชีธนาคาร ยกเว้นวงเงินเกิน 2,000,000 บาทขึ้นไป จะโอนได้เฉพาะบัญชีธนาคารออมสิน หรือธนาคารเพื่อการเกษตรและสหกรณ์การเกษตรเท่านั้น 2)รับเช็คธนาคารกรุงไทยสาขาสํานักงานสลากกินแบ่งรัฐบาล โดยสั่งจ่ายชื่อผู้รับเงินรางวัล และ 3)รับเงินรางวัลกับตัวแทน ธนาคารออมสิน ธนาคารเพื่อการเกษตรและสหกรณ์การเกษตร และธนาคารกรุงไทย ทุกสาขา
น.ส.ไตรศุลี กล่าวว่า เดิมทีการขึ้นเงินของผู้ถูกรางวัล ยอดเงินรวมไม่เกิน 20,000 บาท จะสามารถเลือกรับเป็นเงินสดหรือโอนเข้าบัญชีธนาคารได้ แต่หลังจากวันที่ 1 เม.ย.66 เป็นต้นไป จะยกเลิกการให้บริการจ่ายเงินรางวัลเป็นเงินสด ส่วนหลักเกณฑ์การขึ้นเงินอื่นๆยังคงเดิม ซึ่งผู้ขึ้นเงินต้องเป็นบุคคลธรรมดาอายุไม่ต่ํากว่า 20 ปีบริบูรณ์ โดยในส่วนของธนาคารจะไม่รับสลากที่มีสภาพไม่สมบรูณ์ มีรอยลบ ขูดขีด หรือชํารุด โดยการให้บริการผู้ถือสลากมีปัญหา เช่น ชํารุด ในสํานักงานฉลากกินแบ่งรัฐบาล อาจใช้เวลามากกว่าปกติ
น.ส.ไตรศุลี กล่าวว่า ขอเตือนประชาชนที่ถูกรางวัล ไม่ควรเปิดเผยภาพและข้อมูลสลากกินแบ่งรัฐบาลที่ถูกรางวัลเผยแพร่ต่อสาธารณะ เพราะนอกจากจะเป็นการปกป้องสิทธิและความปลอดภัยของตัวเองแล้ว ยังเป็นการป้องกันไม่ให้มิจฉาชีพนําภาพไปใช้ ในทางที่ไม่ถูกต้องด้วย เนื่องจากในปัจจุบันมีการหลอกลวงเกี่ยวกับการซื้อขายสลากฯ เช่น อ้างว่ามีเลขหลุดจากสํานักงานสลากฯ หรือการหลอกลวงบอกใบ้เลขเด็ดผ่านจดหมายหลอกลวงหรือสื่อสังคมออนไลน์ รวมถึงการแอบอ้างว่าสามารถจัดสรรสลากให้นําไปจําหน่าย ถ้าหลงเชื่อจะสูญเสียทรัพย์จํานวนมาก ขอให้ใช้ความระมัดระวัง
รัฐบาลไทย-ข่าวทำเนียบรัฐบาล-ดีอีเอสร่วมงาน Block On The Beach 2023
วันพฤหัสบดีที่ 6 เมษายน 2566
ดีอีเอสร่วมงาน Block On The Beach 2023
ดีอีเอสร่วมงาน Block On The Beach 2023
วันนี้(6เมษายน2566) -ดร.เอกพงษ์หริ่มเจริญผู้ตรวจราชการกระทรวงดิจิทัลเพื่อเศรษฐกิจและสังคมได้เข้าร่วมในพิธีเปิดงานBlock On The Beach 2023โดยได้ร่วมกล่าวKeynoteในหัวข้อ“Updates on Digital Thailand: The Role of Government”ซึ่งงานดังกล่าวจัดขึ้นภายใต้หัวข้อ“FUTURE OF WEB 3.0 + AI”โดยมีวัตถุประสงค์เพื่อเชิญชวนนักลงทุนจากต่างประเทศเข้ามาลงทุนและประกอบธุรกิจด้านเทคโนโลยีดิจิทัลในจังหวัดภูเก็ตและประเทศไทยทั้งนี้ ศาสตราจารย์พิเศษธงทองจันทรางศุอดีตปลัดสํานักนายกรัฐมนตรีได้ให้เกียรติเป็นประธานเปิดงานดังกล่าวณโรงแรมAvista Grande Karonจังหวัดภูเก็ต
____________
รัฐบาลไทย-ข่าวทำเนียบรัฐบาล-บขส.แนะผู้โดยสารซื้อตั๋วเดินทาง ณ ช่องขายตั๋วที่กำหนดเท่านั้น  ป้องกันมิจฉาชีพหลอกลวง แนะหากพบเหตุการณ์ไม่ปกติ ให้แจ้งตำรวจในพื้นที่ทันที
วันพฤหัสบดีที่ 6 เมษายน 2566
บขส.แนะผู้โดยสารซื้อตั๋วเดินทาง ณ ช่องขายตั๋วที่กําหนดเท่านั้น  ป้องกันมิจฉาชีพหลอกลวง แนะหากพบเหตุการณ์ไม่ปกติ ให้แจ้งตํารวจในพื้นที่ทันที
....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า ตามที่มีผู้โดยสารโพสต์คลิปวีดิโอผ่านสื่อออนไลน์ และได้เผยแพร่ภาพการถกเถียงกันบริเวณหน้าช่องจําหน่ายตั๋ว ในสถานีขนส่งผู้โดยสารกรุงเทพ (บรมราชชนนี) หรือสายใต้ใหม่ บริษัทฯ ได้ดําเนินการตรวจสอบข้อมูล พบว่า เหตุการณ์ดังกล่าวเกิดขึ้น เมื่อวันที่ 5 เมษายน 2566 เวลาประมาณ  10.00 น. ผู้โดยสารได้ซื้อตั๋วเดินทางไปจังหวัดนครศรีธรรมราชกับบุคคลภายนอก ที่บริเวณด้านหน้าสถานีขนส่งฯ สายใต้ใหม่ ต่อมาผู้โดยสารเห็นว่ามีจุดขายตั๋วภายในสถานีขนส่งฯ จึงได้มีการตกลงขอคืนเงินค่าโดยสารจากบุคคลภายนอก จึงเป็นเหตุให้เกิดการถกเถียงกันตามคลิปดังกล่าว
ทั้งนี้ บขส. ขอความร่วมมือผู้โดยสารซื้อตั๋วเดินทาง ณ จุดขายตั๋วที่กําหนดเท่านั้น เพื่อป้องกันกลุ่มมิจฉาชีพหรือบุคคลภายนอกหลอกหลวง  และหากพบเห็นเหตุการณ์ผิดปกติ ให้แจ้งเจ้าหน้าที่ตํารวจ หรือ พนักงานที่ปฏิบัติหน้าที่ในสถานีฯ ทันที อย่างไรก็ดี บขส. มีมาตรการด้านความปลอดภัย โดยสถานีขนส่งผู้โดยสารกรุงเทพ ทั้ง 5 แห่ง มีการติดตั้งกล้องวงจรปิด จัดเจ้าหน้าที่รักษาความปลอดภัย และเจ้าหน้าที่อํานวยความสะดวกผู้โดยสาร หากมีข้อสงสัยในการเดินทาง สามารถสอบถามเพิ่มเติมได้ที่จุดประชาสัมพันธ์โดยตรง หรือ Call Center เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-​โฆษกรัฐบาลเผยนายกฯ ยินดีชายหาดไทย 5 แห่งติดอันดับชายหาดที่ดีที่สุดในโลกประจำปี 2566 โดยเว็บไซต์ World beach guide จัดอันดับให้เกาะกระดาน จ.ตรัง เป็นอันดับ 1 ชายหาดที่ดีที่สุดในโลก
วันพฤหัสบดีที่ 6 เมษายน 2566
06/04/2566
​โฆษกรัฐบาลเผยนายกฯ ยินดีชายหาดไทย 5 แห่งติดอันดับชายหาดที่ดีที่สุดในโลกประจําปี 2566 โดยเว็บไซต์ World beach guide จัดอันดับให้เกาะกระดาน จ.ตรัง เป็นอันดับ 1 ชายหาดที่ดีที่สุดในโลก
ชื่นชมทุกหน่วยงานต่อยอดความนิยม ส่งเสริมกิจกรรมท่องเที่ยวทางทะเล
วันนี้ (6 เมษายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ชายหาดไทยถึง 5 แห่ง ติดอันดับชายหาดที่ดีที่สุดในโลก ประจําปี 2566 (Top 100 beaches on Earth 2023) จากเว็บไซต์ World beach guide ปลื้มเกาะกระดาน จังหวัดตรัง ได้รับการจัดอันดับให้เป็นอันดับ 1 ชายหาดที่ดีที่สุดในโลก สะท้อนความนิยมต่อเนื่องของนักท่องเที่ยวต่างชาติ พร้อมชื่นชมหน่วยงานที่เกี่ยวข้องจัดกิจกรรมการท่องเที่ยวไทย ผ่านการส่งเสริมกิจกรรมท่องเที่ยวทางทะเล
โฆษกประจําสํานักนายกรัฐมนตรีเปิดเผยว่า เว็บไซต์แนะนําสถานที่ท่องเที่ยวชายหาด World Beach Guide ของประเทศอังกฤษ เผยแพร่ผลการจัดอันดับในหัวข้อ “100 อันดับ ชายหาดที่ดีที่สุดในโลก ประจําปี 2566” (Top 100 beaches on Earth 2023) (https://www.worldbeachguide.com/top-100-beaches-earth.htm) ซึ่งชายหาดจากประเทศไทยติดอันดับถึง 5 แห่ง ได้แก่
อันดับ 1 เกาะกระดาน จังหวัดตรัง
อันดับ 9 หาดไร่เลย์ จังหวัดกระบี่
อันดับ 18 หาดฟรีด้อม (Freedom beach) จังหวัดภูเก็ต
อันดับ 21 แหลมหาด เกาะยาวใหญ่ จังหวัดพังงา และ
อันดับ 44 อ่าวโตนด เกาะเต่า จังหวัดสุราษฎร์ธานี
โดยได้ระบุว่าประเทศไทยเป็นที่รู้จักเป็นอย่างดี มีชายหาดที่สวยงาม หาดทรายขาวละเอียดที่ทอดยาวตลอดแนวชายหาดเปรียบเหมือนสวรรค์ของนักท่องเที่ยว ซึ่งเกาะกระดาน จังหวัดตรัง ซึ่งเป็นส่วนสําคัญของอุทยานแห่งชาติหาดเจ้าไหม โดยเกาะกระดาน ถือเป็นสถานที่ที่มีเกาะที่สวยงามที่สุดและส่วนใหญ่ยังคงสภาพสมบูรณ์ อยู่ห่างจากทางใต้ของจังหวัดภูเก็ตและใกล้เกาะพีพีเพียง 2 – 3 ชั่วโมง จึงล้อมรอบไปด้วยความงดงามตามธรรมชาติ ซึ่งไม่มีผู้คนพลุกพล่านและเสียงรบกวน
“นายกรัฐมนตรียินดีกับผลการจัดอันดับดังกล่าว แสดงให้เห็นถึงความนิยมและความเชื่อมั่นของนักท่องเที่ยวชาวต่างชาติที่มีต่อแหล่งท่องเที่ยวทางทะเลของไทย ซึ่งเป็นอีกทรัพยากรทางธรรมชาติของประเทศที่สําคัญและมีศักยภาพทางเศรษฐกิจที่สามารถต่อยอด สร้างกิจกรรมส่งเสริมการท่องเที่ยวทางทะเลได้อีกมาก พร้อมขอบคุณหน่วยงานด้านการท่องเที่ยวทั้งภาครัฐและเอกชน ที่พร้อมใจกันสานต่อความนิยมของไทย เป็นไปตามกิจกรรมที่นักท่องเที่ยวกลุ่มเป้าหมายให้ความสนใจ ซึ่งแต่ละจังหวัดสามารถนําเสนอรูปแบบ แนวทาง กิจกรรม อาหารการกิน ประเพณีและวัฒนธรรม เป็นไปตามแหล่งท่องเที่ยว เพื่อกระตุ้นการเดินทางท่องเที่ยวในประเทศไทยได้ต่อไป” นายอนุชาฯ กล่าว
อนึ่ง หนึ่งในแนวทางส่งเสริมการท่องเที่ยวไทยปี 2566 ที่การท่องเที่ยวแห่งประเทศไทย (ททท.) กําหนด ได้แก่ "Visit Thailand Year 2023 : Amazing New Chapters" ซึ่งเน้นการสร้างประสบการณ์การท่องเที่ยวที่มีความหมายและทรงคุณค่าให้กับนักท่องเที่ยว (Meaningful Travel) โดยให้ความสําคัญกับการท่องเที่ยวอย่างรับผิดชอบ (Responsible tourism) ไม่ก่อให้เกิดผลกระทบต่อชุมชนเพื่อสร้างความยั่งยืนให้กับเศรษฐกิจ สังคม และสิ่งแวดล้อม เป็นต้น
รัฐบาลไทย-ข่าวทำเนียบรัฐบาล-ศูนย์มะเร็ง รพ.หาดใหญ่-นาหม่อม ดูแลผู้ป่วยมะเร็งครบวงจร พัฒนาศักยภาพโรงพยาบาลเครือข่าย ลดการส่งต่อการรักษาออกนอกเขตสุขภาพที่ 12
วันพฤหัสบดีที่ 6 เมษายน 2566
ศูนย์มะเร็ง รพ.หาดใหญ่-นาหม่อม ดูแลผู้ป่วยมะเร็งครบวงจร พัฒนาศักยภาพโรงพยาบาลเครือข่าย ลดการส่งต่อการรักษาออกนอกเขตสุขภาพที่ 12
เครือข่ายโรงพยาบาลเขตสุขภาพที่ 12 รวมศักยภาพขยายบริการ ตั้งศูนย์มะเร็ง โรงพยาบาลหาดใหญ่-นาหม่อม ดูแลรักษาครบวงจร  ช่วยลดความแออัดผู้ป่วยรับยาเคมีบําบัดในโรงพยาบาลหาดใหญ่  พัฒนาศักยภาพโรงพยาบาลเครือข่าย ลดการส่งต่อนอกเขตสุขภาพ
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ชื่นชมการเตรียมการจัดงาน “สถาปนิก 66” ช่วงเดือนเมษายน 2566 ซึ่งคาดว่าจะกระตุ้นการเติบโตของตลาดสินค้าก่อสร้าง ดันมูลค่าเศรษฐกิจไทยกว่า 2.2 หมื่นล้านบาท
วันพฤหัสบดีที่ 6 เมษายน 2566
06/04/2566
​โฆษกรัฐบาลเผย นายกฯ ชื่นชมการเตรียมการจัดงาน “สถาปนิก 66” ช่วงเดือนเมษายน 2566 ซึ่งคาดว่าจะกระตุ้นการเติบโตของตลาดสินค้าก่อสร้าง ดันมูลค่าเศรษฐกิจไทยกว่า 2.2 หมื่นล้านบาท
​โฆษกรัฐบาลเผย นายกฯ ชื่นชมการเตรียมการจัดงาน “สถาปนิก 66” ช่วงเดือนเมษายน 2566 ซึ่งคาดว่าจะกระตุ้นการเติบโตของตลาดสินค้าก่อสร้าง ดันมูลค่าเศรษฐกิจไทยกว่า 2.2 หมื่นล้านบาท
วันนี้ (6 เมษายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับทราบความคืบหน้าของ การเตรียมการงาน “สถาปนิก 66” ที่จะจัดขึ้นในวันที่ 25-30 เมษายน 2566 ณ ชาเลนเจอร์ ฮอลล์ อิมแพค เมืองทองธานี ซึ่งในงานนี้ ถือเป็นงานที่จัดแสดง สถาปัตยกรรม เทคโนโลยีการก่อสร้าง และ วัสดุ ที่ใหญ่ที่สุดในภูมิภาคอาเซียน
โฆษกประจําสํานักนายกรัฐมนตรีกล่าวว่า ผู้จัดงานคาดหมายว่าตลอดระยะเวลาการจัดงานจะมีผู้เข้าชมไม่ต่ํากว่า 300,000 คน กระตุ้นเศรษฐกิจ โดยเฉพาะอย่างยิ่งกลุ่มวัสดุก่อสร้างในปี 2566 ซึ่งคาดว่าจะเกิดเศรษฐกิจหมุนเวียนกว่า 22,000 ล้านบาท ทั้งนี้ โฆษกรัฐบาลกล่าวเพิ่มเติมว่า ในช่วงปี 2566 – 2567 ตลาดวัสดุก่อสร้างคาดว่าจะเติบโตอีกราว 4.6-6.5% จากการลงทุนโครงการขนาดใหญ่ (Mega Project) ของภาครัฐ อาทิ โครงการคมนาคม การก่อสร้างมอเตอร์เวย์ ท่าเรือแหลมฉบัง สนามบินฯ รวมถึงการลงทุนเชิงพาณิชย์ของภาคเอกชน
“นายกชื่นชมการเตรียมจัดงาน “สถาปนิก 66” คาดหวังว่านอกจากการกระตุ้นยอดการซื้อขายในกลุ่มวัสดุก่อสร้างที่จะสร้างเม็ดเงินแล้ว การจัดงานในครั้งนี้ จะทําให้ตลาดที่เกี่ยวกับ ผลิตภัณฑ์ และ เทคโนโลยีการก่อสร้าง กลับมาขยายตัว เชื่อมั่นว่าการจัดครั้งนี้จะเป็นการโชว์ศักยภาพ นวัตกรรม ของผู้ประกอบการชาวไทย ซึ่งถือเป็นโอกาสอันดี ในการขยายตลาดสู่ผู้เข้าชมที่มาจากต่างประเทศด้วย” นายอนุชาฯกล่าว
อนึ่ง งาน “สถาปนิก 66” เป็นงานที่ได้รับการยอมรับในระดับสากล สําหรับการจัดแสดงเทคโนโลยีและนวัตกรรมด้านการก่อสร้าง จัดขึ้นเพื่อนําเสนอผลงานความก้าวหน้าทางสถาปัตยกรรม เพื่อสร้างความตระหนักรู้ถึงบทบาทวิชาชีพสถาปนิกที่มีต่อสังคม ผ่านนิทรรศการและกิจกรรมมากมาย โดยในปีนี้ ได้จัดงานในภายใต้แนวคิด “ตําถาด :Time of Togetherness” เป็นการจัดแสดงที่ผสมผสานระหว่าง Virtual Exhibition ควบคู่กับ Physical Exhibition โดยภายในงานจะรวบรวม ผลงาน นิทรรศการ นวัตกรรม และ ผลิตภัณฑ์ จากบริษัทต่าง ๆ ทั้งในประเทศ และ ต่างประเทศ มากกว่า 700 บริษัท นอกจากนี้ ยังมีผู้ร่วมจัดแสดงนิทรรศการ จากต่างประเทศ เข้าร่วม ประกอบไปด้วย ผู้ร่วมจัดแสดงนิทรรศการจากประเทศ ฝรั่งเศส อิตาลี สิงคโปร์ อินเดีย ศรีลังกา จีน ญี่ปุ่น และฟินแลนด์
รัฐบาลไทย-ข่าวทำเนียบรัฐบาล-​รองโฆษกรัฐบาลย้ำสำนักงานสลากกินแบ่งรัฐบาล ยังไม่เปิดจำหน่ายเลขสลาก 3 หลัก ขอประชาชนอย่าหลงเชื่อ
วันพฤหัสบดีที่ 6 เมษายน 2566
06/04/2566
​รองโฆษกรัฐบาลย้ําสํานักงานสลากกินแบ่งรัฐบาล ยังไม่เปิดจําหน่ายเลขสลาก 3 หลัก ขอประชาชนอย่าหลงเชื่อ
​รองโฆษกรัฐบาลย้ําสํานักงานสลากกินแบ่งรัฐบาล ยังไม่เปิดจําหน่ายเลขสลาก 3 หลัก ขอประชาชนอย่าหลงเชื่อ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า จากกรณีที่มีการโพสต์ข้อความระบุว่า “สํานักงานสลากฯ เปิดจําหน่ายเลขสลาก 3 หลัก ให้รางวัลตั้งแต่บาทละ 100 - 1,000 บาท” ทางสํานักงานสลากกินแบ่งรัฐบาล กระทรวงการคลัง ชี้แจงว่า ขณะนี้สํานักงานสลากยังไม่ได้มีการเริ่มดําเนินการใด ๆ เกี่ยวกับสลากแบบ N3 (3 หลัก) โดยสลากกินแบ่งรัฐบาลแบบตัวเลข 6 หลัก (L6) และสลากกินแบ่งรัฐบาลแบบตัวเลข 3 หลัก (N3) ยังอยู่ในขั้นตอนออกผลิตภัณฑ์ใหม่ โดยหลังจากนี้ จะต้องไปจัดทําประกาศ กําหนดประเภทและรูปแบบสลากกินแบ่งรัฐบาลรูปแบบใหม่ เพื่อนํามาเสนอให้ที่ประชุมคณะรัฐมนตรีพิจารณาเห็นชอบอีกครั้ง ส่วนรายละเอียดเกี่ยวกับปริมาณสลากที่เหมาะสม ช่วงเวลาในการจําหน่าย ช่องทาง และวิธีการจําหน่าย เป็นเรื่องที่สํานักงานสลากฯ จะพิจารณาต่อไป
นางสาวรัชดา กล่าวว่า การออกสลากกินแบ่งรัฐบาล แบบตัวเลข 6 หลัก (L6) และสลากกินแบ่งรัฐบาลแบบตัวเลข 3 หลัก (N3) จะเป็นอีกทางเลือกหนึ่งที่สามารถควบคุมราคาสลากกินแบ่งรัฐบาล เนื่องจากที่ผ่านมามีการออกผลิตภัณฑ์สลากหลายประเภทก็สามารถช่วยลดราคาสลากกินแบ่งรัฐบาลลงมาได้ อีกทั้งยังช่วยลดปัญหาหวยใต้ดินในทางอ้อม เพราะเป็นตัวเลือกที่ถูกกฎหมาย อีกทั้งการซื้อสลาก 1 ใบ มีสิทธิ์ถูกรางวัลถึง 4 รางวัล คือ 3 ตัวตรง 3 ตัวสลับ 2 ตัวตรง และมีโอกาสถูกรางวัลแจ๊คพอต และในส่วนของช่องทางการจําหน่าย
“ขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่าง ๆ เพื่อให้ประชาชนได้รับข้อมูลข่าวสารจาก ทางสํานักงานสลากกินแบ่งรัฐบาล สามารถติดตามข้อมูลได้ที่เว็บไซต์ www.glo.or.th หรือโทร. 02 5289999”
รัฐบาลไทย-ข่าวทำเนียบรัฐบาล-หน.ผู้ตรวจฯ ก.อุตฯ ร่วมประชุมเตรียมการเพื่อหารือและจัดทำท่าทีในการแก้ไขปัญหาหมอกควันข้ามแดน
วันพฤหัสบดีที่ 6 เมษายน 2566
06/04/2566
หน.ผู้ตรวจฯ ก.อุตฯ ร่วมประชุมเตรียมการเพื่อหารือและจัดทําท่าทีในการแก้ไขปัญหาหมอกควันข้ามแดน
หัวหน้าผู้ตรวจราชการกระทรวงอุตสาหกรรมร่วมประชุมเตรียมการเพื่อหารือและจัดทําท่าทีในการแก้ไขปัญหาหมอกควันข้ามแดน
เมื่อวันที่ 5 เมษายน 2566 เวลา 13.30 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม ได้รับมอบหมายจากปลัดกระทรวงอุตสาหกรรม เข้าร่วมประชุม เตรียมการเพื่อหารือและจัดทําท่าทีในการแก้ไขปัญหาหมอกควันข้ามแดน ผ่านระบบ Zoom Meeting
โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เป็นประธานการประชุมและมีหน่วยงานราชการเข้าร่วมการประชุม อาทิ กระทรวงการต่างประเทศ กระทรวงพาณิชย์ กระทรวงเกษตรและสหกรณ์ กระทรวงอุตสาหกรรม และหน่วยงานต่าง ๆ ที่เกี่ยวข้อง โดยที่ประชุมได้รับทราบการดําเนินการในการป้องกันและแก้ไขปัญหาหมอกควันข้ามแดน นําเสนอโดยกรมควบคุมมลพิษ ได้ชี้แจงรายละเอียดเกี่ยวกับ 1) สถิติจุดความร้อนที่เกิดขึ้นจากประเทศไทย สาธารณรัฐแห่งสหภาพเมียนมา และสาธารณรัฐประชาธิปไตยประชาชนลาว โดยมีที่มาจากข้อมูลดาวเทียม 2 แหล่งคือ Suomi NPP (GISTDA) และ NOAA-20 (ASMC) 2) การรายงานและแจ้งเตือนสถานการณ์ ที่กรมควบคุมมลพิษได้จัดทําขึ้น เพื่อแจ้งกับประเทศเพื่อนบ้าน รายการร่วมกันป้องกันปัญหาเกิดความร้อนที่เกิดขึ้นภายในประเทศ 3) การเป็นผู้นําริเริ่ม ขับเคลื่อนและผลักดันแผนงานและแผนปฏิบัติอาเซียน 4) การกําหนดตัวชี้วัดร่วม (ASEAN JOINT KPI)) ปี 2565 ต้องการลดจุดความร้อนลงร้อยละ 20 5) อาจให้ความร่วมมือและสนับสนุนประเทศเพื่อนบ้านในระดับทวิภาคี 6) การจัดประชุมความร่วมมือต่าง ๆ ในวาระพิเศษ 7) การขับเคลื่อนความร่วมมือผ่านกลไกคณะกรรมการชายแดน (TBC) ในระดับจังหวัด
และที่ประชุม ยังร่วมกันพิจารณา การเตรียมการเพื่อหารือและจัดทําทีท่าในการแก้ไขปัญหาหมอกควันข้ามแดน เพื่อใช้เป็นข้อมูลในประชุมหารือระหว่างประเทศที่กําลังจะจัดขึ้น
รัฐบาลไทย-ข่าวทำเนียบรัฐบาล-สธ. เตรียมปฏิรูประบบริการสุขภาพ ยกระดับบริการ-เชื่อมโยงไร้รอยต่อ ลดการป่วยตายด้วยโรคสำคัญ
วันพฤหัสบดีที่ 6 เมษายน 2566
สธ. เตรียมปฏิรูประบบริการสุขภาพ ยกระดับบริการ-เชื่อมโยงไร้รอยต่อ ลดการป่วยตายด้วยโรคสําคัญ
กระทรวงสาธารณสุข จัดประชุมเชิงปฏิบัติการทําแผนจัดระบบบริการสุขภาพทั้งระบบ เตรียมกรอบแนวทางยกระดับบริการ ออกแบบบริการสุขภาพตามบริบทพื้นที่ พร้อมเชื่อมโยงการส่งต่อรักษา เพื่อประชาชนได้เข้าถึงบริการสุขภาพที่มีคุณภาพตามมาตรฐาน
กระทรวงสาธารณสุข จัดประชุมเชิงปฏิบัติการทําแผนจัดระบบบริการสุขภาพทั้งระบบ เตรียมกรอบแนวทางยกระดับบริการ ออกแบบบริการสุขภาพตามบริบทพื้นที่ พร้อมเชื่อมโยงการส่งต่อรักษา เพื่อประชาชนได้เข้าถึงบริการสุขภาพที่มีคุณภาพตามมาตรฐาน ลดการป่วยตายด้วยโรคสําคัญ พร้อมผลักดันเป็นยุทธศาสตร์ระดับกระทรวงระยะ 5 ปี
นายแพทย์โอภาส การย์กวินพงศ์ ปลัดกระทรวงสาธารณสุข เปิดเผยว่า กระทรวงสาธารณสุข มีเป้าหมายพัฒนาระบบสุขภาพให้ตอบสนองความต้องการของประชาชนและปัญหาสุขภาพของพื้นที่ได้อย่างมีประสิทธิภาพมากยิ่งขึ้น จึงได้จัดการประชุมเชิงปฏิบัติการ “การจัดทําแผนการจัดระบบบริการสุขภาพในภาพรวมทั้งระบบ” (Service Delivery Blueprint)ครั้งที่ 1 โดยมี ผู้ตรวจราชการกระทรวงสาธารณสุข สาธารณสุขนิเทศก์ ผู้บริหารด้านระบบบริการสุขภาพ (CSO)นายแพทย์สาธารณสุขจังหวัด ผู้อํานวยการโรงพยาบาลศูนย์ โรงพยาบาลทั่วไป โรงพยาบาลชุมชน ผู้บริหารจากทุกกรมและเจ้าหน้าที่ ร่วมประชุมรวม 180 คน ถือเป็นเวทีใหญ่ที่มีการแลกเปลี่ยนเชิงนโยบายสู่การปฏิบัติของทั้ง 13 เขตสุขภาพ และกรมวิชาการที่เกี่ยวข้อง ในการจัดทํากรอบแนวทางการยกระดับบริการเพื่อให้ระบบสาธารณสุขเกิดการพัฒนาอย่างยั่งยืน ประชาชนสามารถเข้าถึงบริการที่มีคุณภาพมาตรฐาน ลดการป่วยตายด้วยโรคสําคัญ เช่น โรคหลอดเลือดสมอง โรคหัวใจ โรคมะเร็ง เป็นต้น รวมถึงลดความเหลื่อมล้ําในการเข้ารับบริการ
“ในการประชุมได้มีการเสนอแนวคิดให้ปรับระดับสถานบริการและกิจกรรมบริการ เป็น 3 ระดับคือA (Advance)และA+, G (General)และG+, S (Standard)และS+โดยกําหนดมาตรฐานเป็นบริการอย่างน้อยที่ประชาชนจะได้รับ (Minimum Standard)พร้อมเพิ่มการจัดบริการที่สอดคล้องตามความต้องการประชาชนบริบท ศักยภาพและความพร้อมของพื้นที่ รวมถึงพัฒนาระบบการส่งต่อรักษาให้เป็นไปอย่างไร้รอยต่อ ซึ่งกระทรวงสาธารณสุขจะผลักดันให้เกิดเป็นรูปธรรม และกําหนดเป็นยุทธศาสตร์กระทรวงระยะเวลา 5 ปี ต่อไป” นายแพทย์โอภาสกล่าว
************************************ 6 เมษายน 2566
รัฐบาลไทย-ข่าวทำเนียบรัฐบาล-​ปลัดกระทรวงกลาโหมตรวจเยี่ยมให้กำลังใจทหารผ่านศึก..อุทิศตนป้องกันประเทศชาติ!!
วันพุธที่ 5 เมษายน 2566
​ปลัดกระทรวงกลาโหมตรวจเยี่ยมให้กําลังใจทหารผ่านศึก..อุทิศตนป้องกันประเทศชาติ!!
เนื่องในวันคล้ายวันสถาปนากระทรวงกลาโหม 136 ปี (8 เมษายน 2566) พลเอก สนิธชนก สังขจันทร์ ปลัดกระทรวงกลาโหม เยี่ยมเยียนและให้กําลังใจทหารที่ได้รับบาดเจ็บ
จากการอุทิศตนปฏิบัติหน้าที่ด้วยความเสียสละ ปราบปรามผู้ก่อการร้ายในการป้องกันประเทศที่พักรักษาตัว ณโรงพยาบาลทหารผ่านศึก โดยตระหนักถึงความสําคัญของทหารผ่านศึกทุกนาย ที่เจ็บป่วยและบาดเจ็บ เนื่องมาจากการปฏิบัติหน้าที่เพื่อรักษาความสงบเรียบร้อย ความมั่นคงของประเทศชาติ
ซึ่งตลอดระยะเวลา 136 ปี ที่ผ่านมา กระทรวงกลาโหมถือเป็นสถาบันหลักในการพิทักษ์รักษาเอกราชอธิปไตยของชาติ รักษาความมั่นคง และสร้างเสริมพระเกียรติยศแห่งสถาบันพระมหากษัตริย์ ทํานุบํารุงสืบสานพระศาสนา ตลอดจนร่วมสร้างสรรค์พัฒนาประเทศให้มั่นคงสืบไป
รัฐบาลไทย-ข่าวทำเนียบรัฐบาล-​นายกรัฐมนตรีวางพานพุ่มดอกไม้ เนื่องในวันพระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์ พุทธศักราช 2566
วันพฤหัสบดีที่ 6 เมษายน 2566
06/04/2566
​นายกรัฐมนตรีวางพานพุ่มดอกไม้ เนื่องในวันพระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์ พุทธศักราช 2566
​นายกรัฐมนตรีวางพานพุ่มดอกไม้ เนื่องในวันพระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์ พุทธศักราช 2566
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า วันนี้ (6 เม.ย. 66) เวลา 16.00 น. ณ บริเวณปฐมบรมราชานุสรณ์ สะพานพระพุทธยอดฟ้า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม วางพานพุ่มดอกไม้ถวายราชสักการะปฐมบรมราชานุสรณ์ เนื่องในวันพระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์ พุทธศักราช 2566
เมื่อนายกรัฐมนตรีเดินทางถึง ได้ถวายความเคารพ ก่อนวางพานพุ่มดอกไม้ถวายราชสักการะปฐมบรมราชานุสรณ์ จํานวน 2 พาน ในนามนายกรัฐมนตรีและคณะรัฐมนตรี แล้วนายกรัฐมนตรีถวายความเคารพ เป็นอันเสร็จพิธี
รัฐบาลไทย-ข่าวทำเนียบรัฐบาล- กรมเจ้าท่า คุมเข้มความปลอดภัยทางน้ำสนับสนุนการท่องเที่ยวช่วงเทศกาลสงกรานต์ พร้อมร่วมกิจกรรมจิตอาสาพัฒนานาชุมชน
วันพฤหัสบดีที่ 6 เมษายน 2566
กรมเจ้าท่า คุมเข้มความปลอดภัยทางน้ําสนับสนุนการท่องเที่ยวช่วงเทศกาลสงกรานต์ พร้อมร่วมกิจกรรมจิตอาสาพัฒนานาชุมชน
...
จากนโยบายรัฐบาล และกระทรวงคมนาคม โดยกรมเจ้าท่า ได้ออกควบคุม กํากับ และอํานวยความสะดวกและความปลอดภัยทางน้ําแก่ประชาชนและนักท่องเที่ยว เพื่อสร้างความพร้อมและความมั่นใจในการรองรับนักท่องเที่ยว
สํานักงานเจ้าท่าภูมิภาคสมุทรสาคร ร่วมกิจกรรมจิตอาสาพัฒนาปรับปรุงภูมิ​ทัศน์​ศาสนสถาน​ "เราทําความดี​ ด้วยหัวใจ" เนื่องในวันจักรี​ ณ​ วัดใหญ่จอมปราสาท​ ตําบลท่าจีน​ อําเภอเมืองสมุทรสาคร​ จังหวัดสมุทรสาคร​ โดยมีนายณรงค์​ รักร้อย​ ผู้ว่าราชการจังหวัดสมุทรสาคร​ เป็นประธาน​ เพื่อความร่วมมือกันพัฒนาพื้นที่ ให้เกิดประโยชน์แก่ชุมชนและสังคม ปลูกจิตสํานึกด้านสาธารณะ และปลูกฝั่งจิตใจให้บุคคลมีความรับผิดชอบต่อตนเองและสังคม ตระหนักถึงความสําคัญของการอนุรักษ์ทรัพยากรธรรมชาติและสิ่งแวดล้อม
สํานักงานเจ้าท่าภูมิภาคที่ 3 สาขาสมุทรสงคราม ลงพื้นที่ตรวจสอบความพร้อมด้านความปลอดภัยของโป๊ะเทียบเรือและเรือโดยสารรวมถึงผู้ควบคุมเรือ ก่อนเทศกาลสงกรานต์ เพื่อรองรับประชาชนที่จะมาใช้บริการการขนส่งทางน้ําในพื้นที่จังหวัดสมุทรสงคราม พบเห็นความไม่ปลอดภัยทางน้ํา สามารถแจ้งสายด่วนกรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-“ทิพานัน” เผย "พล.อ.ประยุทธ์" ขอบคุณทุกภาคส่วนดับไฟป่านครนายกสำเร็จ  ด้านผู้ว่าฯนครนายกขอบคุณ นายกรัฐมนตรีและรัฐมนตรีที่เกี่ยวข้องใส่ใจและกำกับดูแลอย่างใกล้ชิด
วันพฤหัสบดีที่ 6 เมษายน 2566
06/04/2566
“ทิพานัน” เผย "พล.อ.ประยุทธ์" ขอบคุณทุกภาคส่วนดับไฟป่านครนายกสําเร็จ  ด้านผู้ว่าฯนครนายกขอบคุณ นายกรัฐมนตรีและรัฐมนตรีที่เกี่ยวข้องใส่ใจและกํากับดูแลอย่างใกล้ชิด
“ทิพานัน” เผย "พล.อ.ประยุทธ์" ขอบคุณทุกภาคส่วนดับไฟป่านครนายกสําเร็จ  ด้านผู้ว่าฯนครนายกขอบคุณ นายกรัฐมนตรีและรัฐมนตรีที่เกี่ยวข้องใส่ใจและกํากับดูแลอย่างใกล้ชิด
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามสถานการณ์เหตุไฟป่าในพื้นที่ต่าง ๆ อย่างใกล้ชิด โดยได้กําชับหน่วยงานที่เกี่ยวข้อง ทั้งกระทรวงมหาดไทย โดยกรมป้องกันและบรรเทาสาธารณภัย (ปภ.) กระทรวงทรัพยากรธรรมชาติและสิ่งแวดล้อม โดยกรมอุทยานแห่งชาติ สัตว์ป่าและพันธ์พืช พร้อมขอให้กองทัพสนับสนุนการปฏิบัติการเพื่อดําเนินการดับไฟป่าที่เกิดขึ้นอย่างเร่งด่วนและต่อเนื่องด้วยความห่วงใยพี่น้องประชาชนและทรัพยากรธรรมชาติ
น.ส.ทิพานัน กล่าวว่า ล่าสุดนายบัญชา เชาวรินทร์ ผู้ว่าราชการจังหวัดนครนายก พร้อมด้วยส่วนราชการที่เกี่ยวข้อง ภาคเอกชน องค์กรภาคประชาชนและประชาชนจิตอาสา ได้สรุปสถานการณ์กรณีไฟไหม้ป่าพื้นที่ตําบลพรหมณี และตําบลเขาพระ อําเภอเมืองนครนายก จังหวัดนครนายก ว่าสถานการณ์ปัจจุบันไฟป่าได้ดับลงแล้วทั้งหมดจากการปฏิบัติการอย่างเข้มข้นในระยะเวลา 5 วัน สามารถควบคุมและดับไฟป่าลงได้ทั้งหมดแล้ว จึงได้ลดระดับศูนย์อํานวยการแก้ไขปัญหาไฟป่าและหมอกควันระดับจังหวัดเป็นศูนย์อํานวยการฯ ระดับท้องถิ่น เพื่อติดตามเฝ้าระวังต่อไปในช่วงเวลาหนึ่ง เพื่อสร้างความมั่นใจและความปลอดภัยของประชาชนในพื้นที่ ร่วมกับการปฏิบัติการทางอากาศของอากาศยานในการทิ้งน้ําดับไฟป่า ซึ่งสามารถควบคุมและดับไฟป่าลงได้แล้ว
ทั้งนี้ ผู้ว่าราชการจังหวัดนครนายก ได้ขอบคุณที่ได้รับการสนับสนุนจากทุกภาคส่วน ที่สําคัญคือได้รับความใส่ใจและกํากับดูแลจากผู้บังคับบัญชาระดับสูง พล.อ.ประยุทธ์ ที่ได้สั่งการทุกภาคส่วนทุกหน่วยงานระดมความช่วยเหลือนครนายก พล.อ.ประวิตร วงษ์สุวรรณ รองนายกรัฐมนตรี ที่กํากับดูแลกระทรวงทรัพยากรและสิ่งแวดล้อม พล.อ.อนุพงษ์ เผ่าจินดา รัฐมนตรีว่าการกระทรวงมหาดไทย ที่ลงพื้นที่ให้กําลังตั้งแต่วันแรกที่เปิดศูนย์อํานวยการฯ พร้อมส่งเฮลิคอปเตอร์ของกรมป้องกันบรรเทาภสาธารณภัยมาช่วยโดยตรง นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ส่งเครื่องบินและสรรพกําลังของกระทรวงมาช่วย เป็นต้น
“พล.อ.ประยุทธ์ยังได้ขอบคุณทุกภาคส่วนที่ระดมสรรพกําลังช่วยคลี่คลายสถานการณ์ในครั้งนี้ พร้อมกับเน้นย้ําให้หน่วยงานที่เกี่ยวข้องเฝ้าระวังไม่ให้เกิดเหตุซ้ํา และติดตามการฟื้นฟูสภาพป่า ที่สําคัญคือความร่วมมือของประชาชน และทุกภาคส่วนในการป้องกันและลดการเผาทําลายป่า พื้นที่การเกษตรในทุกพื้นที่ ทั้งนี้นอกจากการบังคับใช้กฎหมายแล้ว พล.อ.ประยุทธ์ได้มุ่งขับเคลื่อนนโยบายแก้ไขปัญหาภาวะโลกร้อนในทุกมิติ ตามเป้าหมายความเป็นกลางทางคาร์บอนภายในปี2050 (พ.ศ.2593) และการปล่อยก๊าซเรือนกระจกเป็นศูนย์ได้ในปี 2065 (พ.ศ.2608) ได้จัดตั้งกรมการเปลี่ยนแปลงสภาพภูมิอากาศและสิ่งแวดล้อม มาตรการส่งเสริมพลังงานสะอาด สนับสนุนรถEV และสนับสนุนแนวทางเศรษฐกิจBCGโมเดล เป็นสิ่งที่พล.อ.ประยุทธ์ได้ลงมือทําแล้ว เพื่อคุณภาพชีวิตที่ดีของประชาชน และวางรากฐานให้คนรุ่นหลังในมิติของสิ่งแวดล้อมและสุขภาพที่ดี” น.ส.ทิพานัน กล่าว
รัฐบาลไทย-ข่าวทำเนียบรัฐบาล-ก.แรงงาน โชว์ผลงาน 3 ปี พัฒนาทักษะแรงงานกว่า 5.2 ล้านคน
วันพฤหัสบดีที่ 6 เมษายน 2566
ก.แรงงาน โชว์ผลงาน 3 ปี พัฒนาทักษะแรงงานกว่า 5.2 ล้านคน
กรมพัฒนาฝีมือแรงงาน กระทรวงแรงงาน โชว์ผลงาน 3 ปี พัฒนาทักษะแรงงานกว่า 5.2 ล้านคน แรงงานมีผลิตภาพสูงขึ้นคิดเป็นมูลค่ากว่า  1.5 แสนบาทต่อคนต่อปี
รัฐบาลไทย-ข่าวทำเนียบรัฐบาล-๘ เมษายน ๒๕๖๖ วันสถาปนากระทรวงกลาโหม ครบ ๑๓๖ ปี
วันพุธที่ 5 เมษายน 2566
๘ เมษายน ๒๕๖๖ วันสถาปนากระทรวงกลาโหม ครบ ๑๓๖ ปี
ในวันพุธที่ ๕ เมษายน ๒๕๖๖ เวลา ๐๗.๓๐ นาฬิกา พลเอก ประยุทธ์  จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นประธานในการจัดงานวันคล้ายวันสถาปนากระทรวงกลาโหม ครบ ๑๓๖ ปี (๘ เมษายน ๒๕๖๖)
โดยได้ประกอบพิธีถวายราชสักการะและถวายสักการะสิ่งศักดิ์สิทธิ์ ในศาลาว่าการกลาโหม จากนั้นเวลา ๐๗.๔๕ นาฬิกา เป็นประธานในพิธีสงฆ์ ณ ห้องพินิตประชานาถ ในศาลาว่าการกลาโหม โดยมี ปลัดกระทรวงกลาโหม ผู้บัญชาการเหล่าทัพ ผู้บัญชาการตํารวจแห่งชาติ และนายทหารชั้นผู้ใหญ่ในสังกัดกระทรวงกลาโหม ร่วมในพิธีโดยพร้อมเพรียงกัน
วันที่ ๘ เมษายน ของทุกปี เป็นวันคล้ายวันสถาปนาของกระทรวงกลาโหม ซึ่งได้ถือกําเนิดขึ้นด้วยพระมหากรุณาธิคุณ และพระปรีชาญาณของพระบาทสมเด็จพระจุลจอมเกล้าเจ้าอยู่หัว ซึ่งในปีพุทธศักราช ๒๕๖๖ นี้ นับเป็นเวลา ๑๓๖ ปี ที่กระทรวงกลาโหมได้ยืนหยัด พิทักษ์รักษา และเทิดทูนสถาบันพระมหากษัตริย์ ปกป้องอธิปไตยของประเทศชาติ และรักษาความสงบสุขของพี่น้องประชาชนมาอย่างต่อเนื่องนับตั้งแต่อดีตถึงปัจจุบัน กระทรวงกลาโหมได้มีการพัฒนาและปรับปรุงโครงสร้างกองทัพ ให้มีขนาดที่เหมาะสม ทันสมัย และมีขีดความสามารถที่หลากหลาย พร้อมรองรับกับภัยคุกคามทุกรูปแบบ ทุกมิติ และทุกระดับความรุนแรง ทั้งในปัจจุบันและอนาคต การพัฒนาขีดความสามารถด้านเทคโนโลยีดิจิทัล ไซเบอร์ และอวกาศ การพัฒนาขีดความสามารถของกําลังพลสํารอง ตลอดจนการเสริมสร้างขีดความสามารถด้านการวิจัยพัฒนาวิทยาศาสตร์เทคโนโลยี และอุตสาหกรรมป้องกันประเทศ
นอกจากนี้ ยังได้ให้ความสําคัญกับการเสริมสร้างความสัมพันธ์กับประเทศเพื่อนบ้าน มิตรประเทศ และองค์กรนานาชาติ เพื่อรักษาไว้ซึ่งเสถียรภาพและความมั่นคงทั้งในระดับภูมิภาคและระดับโลก การพัฒนาประเทศเพื่อความมั่นคงและการช่วยเหลือประชาชน และการสนับสนุนรัฐบาลในการป้องกัน และแก้ไขปัญหาสําคัญเร่งด่วนที่ส่งผลกระทบต่อความเป็นอยู่ของพี่น้องประชาชน และความสงบสุขของบ้านเมืองมาอย่างต่อเนื่อง โดยมีกรอบการดําเนินงาน ตามยุทธศาสตร์ชาติ และแผนแม่บทภายใต้ยุทธศาสตร์ชาติ เพื่อให้บรรลุเป้าหมายสําคัญในภาพรวม คือ “ประเทศชาติมั่นคง ประชาชน มีความสุข” นอกจากนี้ กระทรวงกลาโหมยังได้สนับสนุนการดําเนินงานโครงการและกิจกรรมต่าง ๆ ของศูนย์อํานวยการใหญ่จิตอาสาพระราชทาน และโรงเรียนจิตอาสาพระราชทาน โดยมุ่งเน้นการมีส่วนร่วมกับทุกภาคส่วน
รัฐบาลไทย-ข่าวทำเนียบรัฐบาล-PM updated on preparation for overseas voting
วันจันทร์ที่ 24 เมษายน 2566
PM updated on preparation for overseas voting
PM updated on preparation for overseas voting
April 24, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was reported on the preparation for overseas voting. Concerned agencies, namely, the Ministry of Foreign Affairs, the Election Commission, the Ministry of Interior, and Thailand Post, have been working in an integrative manner to facilitate voting of overseas Thai in all aspects.
Ministry of Foreign Affairs has conducted training of consular staff at the royal Thai embassies and consulate across the globe, while the Election Commission will provide related equipment and accessories, such as polling stations, ballot box straps, plastic strips, etc., to the royal Thai embassies and consulates. Overseas voting dates are set on April 24- May 5, 2023. Thai citizens abroad are advised to keep updated on the venue, exact date and time of voting at the royal Thai embassies and consulates of their residency.
This year, the Election Commission has developed real-time OVMS (Oversea Voting Monitoring System) to closely monitor every single step of overseas voting, from training and ballot casting to delivery of diplomatic mail bags to ensure the timely arrival of the ballots. The Election Commission also reported on the outcome of registration for advanced voting, both within and outside of electoral constituencies, and overseas voting, which was opened from March 25- April 9, 2023. According to the report, the number of registrants for advanced voting accounts for 2,350,969 (as of April 10, 2023, at 2030hrs), and can be categorized as follows:
Advanced voting outside of their electoral constituencies: 2,216,950 people
Advanced voting within their electoral constituencies: 18,880 people
Overseas voting: 115,139 people
The Government wants to ensure that the people are well facilitated, and overseas voting be conducted in an orderly, transparent, and accountable manner. Detail on overseas voting may be acquired via various channels, i.e., websites of royal Thai embassies and consulates, and the Election Commission’s “Smart Vote” application.
รัฐบาลไทย-ข่าวทำเนียบรัฐบาล-Thais in Sudan warned to exercise utmost precaution and avoid traveling to unrest areas
วันจันทร์ที่ 24 เมษายน 2566
Thais in Sudan warned to exercise utmost precaution and avoid traveling to unrest areas
Thais in Sudan warned to exercise utmost precaution and avoid traveling to unrest areas
April 20, 2023, Deputy Government Spokesperson Rachada Dhnadirekdisclosed about the unrest situation in Sudan which broke out on April 15, 2023 that the Government has closely followed up on the situation. Concerned agencies now stand ready to provide initial relief and assistance. Thai citizens in Sudan are urged to exercise utmost precaution and avoid traveling to unrest areas. They are also advised to hoard food and water in case of emergency, closely update the situation with the Sudanese Government, and comply with the Government’s advisory.
According to the latest update of Ministry of Foreign Affairs, approx 300 Thais are currently in Sudan now. Among whom, around 200 are Muslim students at the International University of Africa in Khartoum, and the rest are either expatriates or spouses of Sudanese citizens. Ministry of Foreign Affairs, through the Consular Department, has approved budget allocation for the procurement of sustenance to be given to the Thai citizens. So far, Thais in Sudan have not been affected by the incident. However, concerned agencies have met to discuss evacuation and assistance plan.
According to the Deputy Spokesperson, currently, evacuation is not possible now due to closure of airport and high risk in domestic traveling. Thai citizens in Sudan are urged to register themselves at: https://docs.google.com/forms/d/e/1FAIpQLSdeAm4HJky1QYVDFppUwJrpa8SIBorXyGVu08-JKDnf7_JgiQ/viewform to receive updates and assistance at the first opportunity.
However, those who need immediate assistance may contact the royal Thai embassy in Cairo 24/7 at+201 0194-01243 or email: consular.cai@mfa.go.th, or the following emergency nos. 096-352-0513, 096-165-7120, 096-352-9015.
รัฐบาลไทย-ข่าวทำเนียบรัฐบาล-อย่าเชื่อ หยุดแชร์ ข่าวลือ! ผู้สูงอายุ 3 กลุ่ม รับเบี้ยพิเศษรายปี คนละ 1,000 บาท
วันจันทร์ที่ 24 เมษายน 2566
อย่าเชื่อ หยุดแชร์ ข่าวลือ! ผู้สูงอายุ 3 กลุ่ม รับเบี้ยพิเศษรายปี คนละ 1,000 บาท
.....
จากกรณีการเผยแพร่ข้อมูลในสื่อสังคมออนไลน์ระบุว่าผู้สูงอายุ 3 กลุ่ม จะได้รับเบี้ยพิเศษรายปี คนละ 1,000 บาท เพิ่มเติมจากที่ได้รับเบี้ยยังชีพรายเดือนอยู่แล้วนั้น เรื่องนี้ไม่เป็นความจริงแต่อย่างใด
.
กรมกิจการผู้สูงอายุ กระทรวงการพัฒนาสังคมและความมั่นคงของมนุษย์ ยืนยันว่าปัจจุบันการจ่ายเบี้ยยังชีพแก่ผู้สูงอายุยังคงเป็นไปตามระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น ซึ่งมีเฉพาะการจ่ายเบี้ยยังชีพรายเดือน ไม่มีการจ่ายเบี้ยพิเศษรายปีคนละ 1,000 บาท
.
สําหรับการจ่ายเบี้ยยังชีพรายเดือน จะจ่ายแก่ผู้สูงอายุแต่ละช่วงอายุเพิ่มขึ้นเป็นขั้นบันไดใน 4 ช่วง
อายุ 60 – 69 ปี จะได้รับเบี้ยยังชีพ อัตรา 600 บาท/คน/เดือน,
อายุ 70 – 79 ปี จะได้รับเบี้ยยังชีพ อัตรา 700 บาท/คน/เดือน,
อายุ 80 – 89 ปี จะได้รับเบี้ยยังชีพ อัตรา 800 บาท/คน/เดือน
อายุ 90 ปี ขึ้นไป จะได้รับเบี้ยยังชีพ อัตรา 1,000 บาท/คน/เดือน
.
ดังนั้นขอให้ประชาชนอย่าหลงเชื่อ และไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่าง ๆ เพื่อป้องกันความสับสนและสร้างความเข้าใจผิดแก่ประชาชนในวงกว้าง หากผู้สูงอายุท่านใดมีข้อสงสัยเกี่ยวกับเบี้ยยังชีพ ขอให้ตรวจสอบที่ช่องทางของกรมกิจการผู้สูงอายุโดยตรง หรือให้บุตรหลานตรวจสอบให้ได้ ที่เว็บไซต์กรมกิจการผู้สูงอายุ หรือโทร. 0-2642-4336
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ร่วมงานใต้ร่มพระบารมี ๒๔๑ ปี กรุงรัตนโกสินทร์
วันจันทร์ที่ 24 เมษายน 2566
24/04/2566
ปลัดกระทรวงยุติธรรม ร่วมงานใต้ร่มพระบารมี ๒๔๑ ปี กรุงรัตนโกสินทร์
ปลัดกระทรวงยุติธรรม ร่วมงานใต้ร่มพระบารมี ๒๔๑ ปี กรุงรัตนโกสินทร์
ในวันศุกร์ที่ ๒๑ เมษายน ๒๕๖๖ เวลา ๑๘.๐๐ น. นางพงษ์สวาท กายอรุณสุทธิ์ ปลัดกระทรวงยุติธรรม ร่วมเป็นเกียรติในพิธีเปิดงานใต้ร่มพระบารมี ๒๔๑ ปี กรุงรัตนโกสินทร์ ณ พิพิธภัณฑสถานแห่งชาติ พระนคร
สําหรับงาน “ใต้ร่มพระบารมี ๒๔๑ ปี กรุงรัตนโกสินทร์” รัฐบาล​ โดยกระทรวงวัฒนธรรม จัดขึ้นเพื่อเป็นการเทิดพระเกียรติ และน้อมรําลึกในพระมหากรุณาธิคุณของพระบาทสมเด็จพระพุทธยอดฟ้าจุฬาโลกมหาราช พระปฐมกษัตริย์แห่งพระบรมราชจักรีวงศ์ และมหากษัตริย์ทุกพระองค์ในพระบรมราชจักรีวงศ์ รวมทั้งร่วมฉลองเนื่องในวาระครบรอบ ๒๔๑ ปี กรุงรัตนโกสินทร์ กําหนดจัดงานระหว่างวันที่ ๒๑-๒๕ เมษายน ๒๕๖๖ ณ พิพิธภัณฑสถานแห่งชาติ พระนคร สวนสันติชัยปราการ วัดประยุรวงศาวาสวรวิหาร และแหล่งเรียนรู้รอบเกาะรัตนโกสินทร์ รวม ๒๑ แห่ง โดยหน่วยงานภาครัฐ และเอกชนได้ร่วมจัดกิจกรรมเฉลิมฉลองในบรรยากาศย้อนยุค พร้อมจัดกิจกรรมด้านศิลปะและวัฒนธรรมจากทั่วทุกภาคของประเทศ รวมทั้งการจัดแสดงองค์ความรู้ทางประวัติศาสตร์แห่งกรุงรัตนโกสินทร์ และความหลากหลายทางวัฒนธรรมของสังคมไทย มีกิจกรรมต่าง ๆ เช่น การแสดงศิลปวัฒนธรรม การสาธิตอาหารโบราณและอาหารชาววังในรูปแบบตลาดย้อนยุค การจัดแสดงอุโมงค์ไฟ กิจกรรมงานวัดพัฒนาประชาคม ไหว้พระรับพร ย้อนวันวานสารพันอาหารย่านกระดีจีน - คลองสาน เป็นต้น นอกจากนี้ ยังมีการจัดแสดงพระราชประวัติ ๑๐ รัชกาล ในพื้นที่สวนสันติชัยปราการ ระหว่างวันที่ ๒๑ เมษายน-๗ พฤษภาคม ๒๕๖๖ ด้วย
รัฐบาลไทย-ข่าวทำเนียบรัฐบาล-เศรษฐกิจไทยเริ่มฟื้นตัว! อัตราว่างงานต่ำกว่า 1% ครั้งแรกในรอบเกือบ 4 ปี
วันจันทร์ที่ 24 เมษายน 2566
เศรษฐกิจไทยเริ่มฟื้นตัว! อัตราว่างงานต่ํากว่า 1% ครั้งแรกในรอบเกือบ 4 ปี
.....
สํานักงานสถิติแห่งชาติ (สสช.) เผยสถานการณ์ด้านแรงงานในช่วงต้นปี 66 ที่สอดคล้องกับการฟื้นตัวของเศรษฐกิจที่เป็นไปอย่างต่อเนื่อง ผู้มีงานทํามีจํานวนมากขึ้น ขณะที่ผู้ว่างงานก็ลดลง
.
จากข้อมูลเดือน ก.พ. 66 ประเทศไทยมีประชากรที่มีอายุ 15 ปีขึ้นไป ซึ่งจัดอยู่ในเกณฑ์ของกลุ่มที่เป็นกําลังแรงงานอยู่ 58.81 ล้านคน แบ่งเป็น ผู้อยู่ในกําลังแรงงาน 40.49 ล้านคน อยู่นอกกําลังแรงงาน เช่น อยู่ระหว่างเรียนหนังสือ เป็นแม่บ้านทํางานบ้าน เป็นผู้พิการ ทุพพลภาพ 18.32 ล้านคน
.
ซึ่งเมื่อแยกพิจารณาเฉพาะผู้อยู่ในกําลังแรงงานพบว่า เป็นผู้มีงานทํา 39.91ล้านคน เพิ่มขึ้นจาก 39.81 ล้านคน ช่วงสิ้นปี 65 หรือร้อยละ 0.9 ของผู้อยู่ในกําลังแรงงาน ส่วนที่เหลืออีก 2.2 แสนคน เป็นผู้อยู่ระหว่างการรอฤดูกาลที่เหมาะสมเพื่อที่จะทํางาน
อัตราการว่างงานที่ระดับร้อยละ 0.9 นับเป็นอัตราที่ต่ําที่สุดและต่ํากว่าร้อยละ 1 ครั้งแรกในรอบเกือบ 4 ปี เทียบจากครั้งล่าสุดในปี 62 ซึ่งขณะนั้นเป็นช่วงที่เศรษฐกิจเติบโตเป็นปกติและนักท่องเที่ยวเดินทางเข้าประเทศไทยสูงสุด ก่อนที่ทั่วโลกเกิดการแพร่ระบาดของโรคโควิด-19 ในต้นปี 63
.
จํานวนผู้มีงานทําที่เพิ่มขึ้น และผู้ว่างงานที่ลดลง เข้าไปสู่ระดับเดียวกับก่อนเกิดโควิด-19 เป็นไปตามเป้าหมายและนโยบายของรัฐบาล ที่ให้ความสําคัญสูงสุดกับการรักษาการมีงานทําและการมีรายได้ของประชาชน
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-พม. จับมือเครือข่าย ปั้นผู้ดูแลผู้สูงอายุ (Care Giver) พัฒนาทักษะอาชีพขาดแคลน  ป้อนตลาดแรงงาน
วันจันทร์ที่ 24 เมษายน 2566
พม. จับมือเครือข่าย ปั้นผู้ดูแลผู้สูงอายุ (Care Giver) พัฒนาทักษะอาชีพขาดแคลน  ป้อนตลาดแรงงาน
พม. จับมือเครือข่าย ปั้นผู้ดูแลผู้สูงอายุ (Care Giver) พัฒนาทักษะอาชีพขาดแคลน  ป้อนตลาดแรงงาน
เมื่อวันที่ 22 เม.ย. 66เวลา 14.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธีมอบวุฒิบัตรให้แก่ผู้ผ่านการอบรมหลักสูตรการดูแลผู้สูงอายุ (Care Giver) จํานวน 420 ชั่วโมง รุ่นที่ 1/2566 จํานวน 38 ราย พร้อมทั้งมอบโอวาทแก่ผู้ผ่านการอบรมฯ โดยมี นายธนสุนทร สว่างสาลี รองปลัดกระทรวง พม. พร้อมนางสาวแรมรุ้ง วรวัธ อธิบดีกรมกิจการผู้สูงอายุ และคณะผู้บริหารกระทรวง พม. นายภูสิต สมจิตต์ ผู้ว่าราชการจังหวัดพิษณุโลก นางอรนุช ชัยชาญ พัฒนาสังคมและความมั่นคงของมนุษย์จังหวัดพิษณุโลก พร้อมทีม One Home พม. และผู้แทนภาคีเครือข่าย เข้าร่วม ณ คณะเทคโนโลยีอุตสาหกรรม มหาวิทยาลัยราชภัฏพิบูลสงคราม จังหวัดพิษณุโลก
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) โดยสํานักงานพัฒนาสังคมและความมั่นคงของมนุษย์จังหวัดพิษณุโลก ได้ลงนามในข้อตกลงความร่วมมือ (MOU) ในการจัดอบรมหลักสูตรการดูแลผู้สูงอายุ (Care Giver) 420 ชั่วโมง ร่วมกับสํานักงานสาธารณสุขจังหวัดพิษณุโลก มหาวิทยาลัยราชภัฏพิบูลสงคราม และสํานักงานการศึกษานอกระบบและการศึกษาตามอัธยาศัยจังหวัดพิษณุโลก เมื่อวันที่ 18 กันยายน 2565 เพื่อให้ความสําคัญในการดูแลผู้สูงอายุอย่างครอบคลุมในทุกด้าน รวมถึงสนับสนุนการสร้างโอกาสในการประกอบอาชีพและรายได้ให้กับประชาชน รวมทั้งกลุ่มเปราะบาง ด้วยการพัฒนาทักษะการประกอบอาชีพ เพื่อเป็นกลไกที่สําคัญในการขับเคลื่อนการสร้างอาชีพ และนําไปต่อยอดเพิ่มองค์ความรู้สําหรับการประกอบอาชีพได้ในอนาคต โดยดําเนินการจัดอบรมหลักสูตรการดูแลผู้สูงอายุ (Care Giver) จํานวน 420 ชั่วโมง รุ่นที่ 1/2566 ระหว่างวันที่ 9 มกราคม - 7 เมษายน 2566 ด้วยการอบรมภาคทฤษฎี จํานวน 200 ชั่วโมง และภาคปฏิบัติ จํานวน 220 ชั่วโมง ซึ่งมีผู้ผ่านการอบรมฯ ทั้งสิ้น 38 ราย
นายจุติ กล่าวเพิ่มเติมว่า วันนี้ ขอแสดงความยินดีกับผู้ผ่านการอบรมฯ ทุกท่าน ซึ่งเป็นรุ่นแรกของจังหวัดพิษณุโลก และของประเทศไทยที่บูรณาการความร่วมมือระหว่าง 4 หน่วยงาน อีกทั้งเป็นเรื่องน่ายินดีที่มีพระสงฆ์ 1 รูป มาเข้าร่วมอบรมฯ ตั้งแต่ท่านยังไม่ได้บวชเป็นพระ โดยปี 2566 สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ทรงเจริญพระชนมายุครบ 8 รอบ 96 พรรษา ในวันที่ 26 มิถุนายน 2566 ซึ่งสํานักงานพระพุทธศาสนาแห่งชาติมีความต้องการฝึกพระสงฆ์เป็น Care Giver เพื่อดูแลพระสงฆ์ด้วยตนเอง 1 วัดต่อ 1 รูป ดังนั้น เราจําเป็นต้องมีมืออาชีพเพื่อเป็นต้นแบบและเป็นที่ปรึกษาให้กับวิทยาลัยสงฆ์และวิทยาลัยพยาบาล
ขณะนี้ เศรษฐกิจเริ่มฟื้นตัว มีชาวต่างชาติเดินทางเข้ามาในประเทศไทยมากขึ้น และเลือกประเทศไทยเป็นจุดหมายปลายทางในการใช้ชีวิตหลังวัยเกษียณ ซึ่งหลายท่านที่ผ่านการอบรมหลักสูตรนี้ มีความปรารถนาที่จะนําทักษะ ความรู้ ความสามารถ กลับไปดูแลญาติผู้ใหญ่และครอบครัว ในขณะเดียวกัน ท่านสามารถนําใบประกอบวิชาชีพนี้ ที่เป็นอาชีพขาดแคลนไปต่อยอดได้ ทั้งนี้ ขอให้ทุกท่านตระหนักว่าใบประกอบวิชาชีพมีคุณค่าอย่างยิ่ง เป็นการรับประกันคุณภาพและโอกาสสําหรับอาชีพที่รองรับผู้สูงอายุที่มีความต้องการผู้ดูแลในบั้นปลายชีวิต ซึ่งกระทรวง พม. หวังว่าจะมีการต่อยอดในรุ่นที่ 2 รุ่นที่ 3 ต่อไป และจะได้รับการสนับสนุนจากภาคเอกชนเพิ่มมากขึ้น
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-PM commends collaboration between OSMEP and UN Women to promote women's economic empowerment
วันจันทร์ที่ 24 เมษายน 2566
PM commends collaboration between OSMEP and UN Women to promote women's economic empowerment
PM commends collaboration between OSMEP and UN Women to promote women's economic empowerment
April 24, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha commended the collaboration between Office of SMEs Promotion (OSMEP) and UN Women, through the signing of an MOU, to promote gender equality and women economic empowerment.
OSMEP and UN Women have made an agreement to support supplier diversity and more gender-responsive procurement, in particular with regard to small and medium-sized enterprises (SMEs) led by women and those from vulnerable groups, as women-owned businesses now represent only 1% of total procurement spending.
The cooperation framework consists of three distinct goals. Firstly, the framework includes joint research studies or policy reviews aimed at supporting supplier diversity and more gender-responsive procurement. Secondly, efforts will be made to enhance the database and establish a clear definition of "women-owned business" in Thailand, categorized by business type. This systematic data collection and analysis will support future economic policies. Finally, the framework aspires to create market opportunities by connecting buyers from the private and public sectors with women entrepreneurs and gender-responsive enterprises.
This collaboration is under the umbrella of UN Women’s WE RISE Together programme, which seeks to empower underrepresented groups of entrepreneurs, particularly women in SMEs, and create equal market opportunities by advancing supplier diversity and gender-responsive procurement in Thailand and Vietnam through: 1) healthier ecosystem, 2) more effective business models and networking, 3) capable buyers, and 4) equal market opportunities.
According to the Government Spokesperson, the Prime Minister is pleased with this collaboration, as the Government has placed great importance on promoting gender equality and women's economic empowerment in accordance with the humanitarian principle and the Gender Equality Act, B.E. 2558.
รัฐบาลไทย-ข่าวทำเนียบรัฐบาล-มท.1 มอบสารเนื่องในโอกาสครบ 70 ปี "วันเทศบาล" เน้นย้ำ มุ่งมั่นขับเคลื่อนงานโดยยึดหลักธรรมาภิบาล ยกระดับบริการสาธารณะ เพื่อความผาสุกของพี่น้องประชาชน
วันจันทร์ที่ 24 เมษายน 2566
24/04/2566
มท.1 มอบสารเนื่องในโอกาสครบ 70 ปี "วันเทศบาล" เน้นย้ํา มุ่งมั่นขับเคลื่อนงานโดยยึดหลักธรรมาภิบาล ยกระดับบริการสาธารณะ เพื่อความผาสุกของพี่น้องประชาชน
มท.1 มอบสารเนื่องในโอกาสครบ 70 ปี "วันเทศบาล" เน้นย้ํา มุ่งมั่นขับเคลื่อนงานโดยยึดหลักธรรมาภิบาล ยกระดับบริการสาธารณะ เพื่อความผาสุกของพี่น้องประชาชน
วันนี้ (24 เม.ย. 66) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า กระทรวงมหาดไทยได้กําหนดให้วันที่ 24 เมษายนของทุกปีเป็น "วันเทศบาล" อันมีที่มาจากเมื่อวันที่ 24 เมษายน 2496 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงลงพระปรมาภิไธยประกาศใช้พระราชบัญญัติเทศบาล พุทธศักราช 2496 ซึ่งนับถึงปัจจุบันเป็นระยะเวลา 70 ปีของการกําหนดให้มีองค์กรปกครองส่วนท้องถิ่นรูปแบบ "เทศบาล" ขึ้นในประเทศไทย
""เทศบาล" ถือเป็นองค์กรปกครองส่วนท้องถิ่นที่ใกล้ชิดกับพี่น้องประชาชนมากที่สุด ตลอดระยะเวลา 70 ปี ได้มีพัฒนาการที่ดีมาโดยลําดับ ปัจจุบันมีเทศบาลทั้งสิ้นจํานวน 2,472 แห่ง ประกอบด้วย เทศบาลนคร 30 แห่งเทศบาลเมือง195 แห่ง และเทศบาลตําบล 2,247 แห่ง ซึ่งที่ผ่านมานั้น เทศบาลทุกแห่งได้ดําเนินการตามอํานาจหน้าที่ เพื่อ "บําบัดทุกข์ บํารุงสุข" ให้แก่ประชาชนในท้องถิ่น ในทุกมิติตลอดช่วงชีวิต เป็นกําลังสําคัญในการแก้ไขปัญหาภัยพิบัติ ภัยธรรมชาติ ความเดือดร้อนเร่งด่วน รวมทั้งการแพร่ระบาดของโรคติดเชื้อไวรัสโคโรนา 2019 หรือ COVID-19 จึงขอให้ผู้บริหารของเทศบาลทุกแห่งอาศัยหลักธรรมาภิบาลในการขับเคลื่อนภารกิจให้สอดคล้องกับแผนพัฒนาในทุกระดับ อาทิ ยุทธศาสตร์ชาติระยะ 20 ปี แผนพัฒนาเศรษฐกิจและสังคมแห่งชาติ ฉบับที่ 13 นโยบายของรัฐบาล และ 17 เป้าหมายการพัฒนาที่ยั่งยืน (SDGS) ของสหประชาชาติ และน้อมนําหลักปรัชญาของเศรษฐกิจพอเพียงเป็นแนวทางในการจัดทําแผนพัฒนาท้องถิ่น มุ่งสร้างการมีส่วนร่วมในพื้นที่ เน้นการบูรณาการทํางานร่วมกับราชการบริหารส่วนอื่นอย่างเต็มกําลังความสามารถ เพื่อความผาสุกของพี่น้องประชาชน" พล.อ.อนุพงษ์ฯ กล่าว
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวในช่วงท้ายว่า ขอให้นายกเทศมนตรี คณะผู้บริหาร สมาชิกสภาเทศบาล พนักงานเทศบาล และบุคลากรทุกท่าน ได้มีกําลังกาย กําลังใจ กําลังสติปัญญาที่เข้มแข็ง พร้อมที่จะปฏิบัติหน้าที่ เพื่อช่วยกันส่งเสริม พัฒนา ยกระดับการบริการสาธารณะ เพื่อคุณภาพชีวิตที่ดี เพื่อความสุขที่ยั่งยืนของพี่น้องประชาชน นําพาท้องถิ่นไทยให้เป็นที่พึ่งของพี่น้องประชาชนและเป็นกําลังหลักในการพัฒนาประเทศชาติบ้านเมืองต่อไป